钦定古今图书集成/理学汇编/学行典/第268卷 > 林抟
## 钦定古今图书集成/理学汇编/学行典/第268卷 > 林抟

按《八闽通志》：“林抟，字图南，福清人。举八行，入太学。政
和五年中特科，授楚州参军，不赴，退隐于灵石九叠
峰之下，乡人因目为九峰公。抟好鼓琴，尝欲学琴于
黄甫道士，道士却之。归至馀杭，闻道士死，涕泣出血
不食，此音绝矣。不远千里往吊之，未入门而恸，时道
士实无恙也，感其意，因授以琴法。抟天性豪逸，尝有”
谒者以琴请，即携出户去，遇可其意者，始为一鼓。徽
庙三召入内，为鼓《悲风》三曲，上恶其名，不乐而罢。